**НАЦРТ**

На основу члана 32. став 1. тачка 3) Закона о локалној самоуправи („Службени гласник РС“, број 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 8. Закона о финансирању локалне самоуправе („Службени гласник РС“, број 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 др. закон и 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин, изн. и 111/2011 - др. закон), члана 11. Закона о порезима на имовину („Службени гласник РС“, број 26/2001, „Службени лист СРЈ“, број 42/2002 - одлука СУС и „Службени гласник РС“, број 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019 и 144/2020) и члана 40. став 1. тачка 3) и члана 131. Статута општине Ивањица („Службени лист општине Ивањица“, број 1/2019), Скупштина општине Ивањица, на седници одржаној \_\_\_\_\_\_\_\_\_\_\_\_\_\_\_\_ године,донела је

**ОДЛУКУ О ВИСИНИ СТОПЕ ПОРЕЗА НА ИМОВИНУ**

 **Члан 1.**

 Овом одлуком утврђује се висина стопе пореза на имовину на територији општине Ивањица. Стопе пореза на имовину износе:

1. на права на непокретности пореског обвезника који води пословне књиге 0,40%, осим на пољопривредно земљиште:

(1) плаћа се на име пореза на пољопривредно земљиште 0,05%;

1. на права на земљишту код обвезника који не води пословне књиге 0,30%, осим на пољопривредно земљиште:

(1) плаћа се на име пореза на пољопривредно земљиште 0,05%;

1. на права на непокретности пореског обвезника који не води пословне књиге, осим на земљишту:

|  |  |
| --- | --- |
| На пореску основицу | Плаћа се на име пореза |
| (1) до 10.000.000,00 динара | 0,40% |
| (2) од 10.000.000,00 до 25.000.000,00 динара  | порез из подтачке (1) + 0,6% на износ преко 10.000.000,00 динара |
| (3) од 25.000.000,00 до 50.000.000,00 динара | порез из подтачке (2) + 1,0% на износ преко 25.000.000,00 динара |
| (4) на износ преко 50.000.000,00 динара | порез из подтачке (3) + 2,0% на износ преко 50.000.000,00 динара |

**Члан 2.**

 У погледу начина утврђивања пореског обвезника, пореске основице, настанка пореске обавезе, ослобађања, утврђивања, контроле и наплате пореза и друго, примењују се одредбе закона којим се уређује порез на имовину.

**Члан 3.**

 Ова Одлука ступа на снагу осмог дана од дана објављивања у „Службеном листу општине Ивањица“.

**СКУПШТИНА ОПШТИНЕ ИВАЊИЦА**

**Број: \_\_\_\_\_\_\_\_\_\_\_\_\_\_\_\_\_\_\_\_\_\_**

**Дана: \_\_\_\_\_\_\_\_\_\_\_\_\_\_\_\_\_\_\_\_\_\_**

 **ПРЕДСЕДНИК**

 **СКУПШТИНЕ ОПШТИНЕ**

 Владимир Бојановић

**О Б Р А З Л О Ж Е Њ Е**

 На основу члана 11. Закона о порезима на имовину („Службени гласник РС“, број 26/2001, „Службени лист СРЈ“, број 42/2002 - одлука СУС и „Службени гласник РС“, број 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019 и 144/2020) прописани су максимални износи стопа чијом се применом утврђује порез на имовину за све врсте непокретности на територији јединице локалне самоуправе, како за обвезнике који воде пословне књиге, тако и за обвезнике који не воде пословне књиге.

 Највиши износи стопа се примењују у случају да скупштина јединице локалне самоуправе не утврди висину пореске стопе. Имајући у виду високу тржишну цену квадратног метра непокретности пољопривредног земљишта на терторији општине Ивањица, добијену као податак изведен из промета непокретности у оквиру постојећих зона, на основу кога би порез на пољопривредно земљиште, уколико би се спровео поступак утврђивања овог облика јавног прихода, за 1 ха за А и Б зону износио 6.409,80 динара, за Ц зону 6.069,60 динара, предлог је да се иде на пореско растерећење пореских обвезника у смислу смањења стопе. Изузетно на пољопривредно земљиште, чиме би се, уважавајући објективне околности, саобраћајну доступност, социолошко-демографску слику и читав низ других фактора дошло до оптималне цене пољопривредног земљишта по 1 ха. То значи да пореска стопа на пољопривредно земљиште треба да се умањи на оптималних 0,03% за пољопривредно земљиште, пропорционално примењена у свим зонама, сагласно Закону о порезима на имовину.

 Према томе, порез на пољопривредно земљиште за 1 ха за А и Б зону износио би 1.068,30 динара, за Ц зону 1.011,60 динара.

 ПРЕДЛАГАЧ

 Заменик председника општине Ивањица